b'\n_START_ARTICLE_\nNewsboys\n_START_SECTION_\nApie grup\xc4\x99\n_START_PARAGRAPH_\nGrup\xc4\x99 1985\xc2\xa0m. suformavo du jaunuoliai: Piteris Furleris ir jo mokyklos draugas D\xc5\xbeord\xc5\xbeas Perdikisas. Kiti du jaunuoliai prisijung\xc4\x97 netrukus. Tai buvo Furlerio geriausias draugas D\xc5\xbeonas D\xc5\xbeeimsas ir bosistas \xc5\xa0onas Teiloras. I\xc5\xa1 prad\xc5\xbei\xc5\xb3 grup\xc4\x97 buvo pasivadinusi The News, bet po persik\xc4\x97limo \xc4\xaf JAV pavadinim\xc4\x85 pakeit\xc4\x97 \xc4\xaf Newsboys. Tai buvo padaryta norint i\xc5\xa1vengti konflikt\xc5\xb3 su JAV grupe Huey Lewis and the News. 1987 met\xc5\xb3 pabaigoje, atvykus \xc4\xaf Jungtines Amerikos Valstijas, grup\xc4\x97 Newsboys pasira\xc5\xa1\xc4\x97 sutart\xc4\xaf su kompanija Refuge Communications ir jau 1988\xc2\xa0m. i\xc5\xa1leido savo pirm\xc4\x85j\xc4\xaf album\xc4\x85 Read All About It. Dar po dvej\xc5\xb3 met\xc5\xb3 Newsboys i\xc5\xa1leido kit\xc4\x85 savo album\xc4\x85 Hell Is for Wimps ir prad\xc4\x97jo aktyviai koncertuoti JAV ir visame pasaulyje. Grup\xc4\x97 yra pelniusi Grammy ir GMA Dove apdovanojimus.'